《丙寅秋，木犀盛开，诚斋与张功父唱和五首，鲜新帖妥，自然入格，戏用其韵，功父南湖之未逮南溪乎哉 其一》
明代·王应辰

未许秋凋霜后林，蕊珠宫里正春深。依然绿树难藏鸟，怪底黄花又散金。

插鬓定移妆罢镜，低枝应怯晓来砧。谁知地上婆娑影，不并西垣一样沈。

作者简介：字奕山，号菣园，王巷人。嘉庆进士，选授四川成都府新繁县知县，颇得民心。著有匏村集、姑熟游草、金台剩稿、蔗香诗草及无心居士诗草等。